CELEX: 22021D2216
Language: bg
Date: 2021-11-26 00:00:00
Title: Решение № 2/2021 на Съвета за асоцииране ЕС—Йордания от 26 ноември 2021 година за постигане на съгласие за удължаване на срока на валидност на Приоритетите за партньорство между ЕС и Йордания [2021/2216]

14.12.2021   
               
               
                  BG
               
               
                  Официален вестник на Европейския съюз
               
               
                  L 447/12
               
            
         РЕШЕНИЕ № 2/2021 НА СЪВЕТА ЗА АСОЦИИРАНЕ ЕС—ЙОРДАНИЯ
         от 26 ноември 2021 година
         за постигане на съгласие за удължаване на срока на валидност на Приоритетите за партньорство между ЕС и Йордания [2021/2216]
         СЪВЕТЪТ ЗА АСОЦИИРАНЕ ЕС — ЙОРДАНИЯ,
         като взе предвид Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Йордания, от друга страна (1) (наричано по-нататък „Споразумението“), беше подписано на 24 ноември 1997 г. и влезе в сила на 1 май 2002 г.
                  
               
                     (2)
                  
                  
                     Съгласно член 91 от Споразумението Съветът за асоцииране разполага с правомощието да взема подходящи решения с оглед постигане на целите на Споразумението.
                  
               
                     (3)
                  
                  
                     В член 101 от Споразумението се предвижда, че страните предприемат всякакви общи или специални мерки, необходими за изпълнението на техните задължения съгласно Споразумението и следят за постигането на определените в него цели.
                  
               
                     (4)
                  
                  
                     С Решение № 1/2016 (2) Съветът за асоцииране постигна съгласие относно Приоритетите за партньорство между ЕС и Йордания за периода 2016—2018 г. за затвърждаване на партньорството между тях с цел оказване на подкрепа и засилване на устойчивостта и стабилността на Йордания и същевременно търсене на възможности за справяне с последиците от продължителния конфликт в Сирия.
                  
               
                     (5)
                  
                  
                     С Решение № 1/2018 (3) Съветът за асоцииране реши да удължи срока на валидност на Приоритетите за партньорство между ЕС и Йордания до 31 декември 2020 г.
                  
               
                     (6)
                  
                  
                     В рамките на размяна на писма двете страни постигнаха съгласие, че срокът на валидност на Приоритетите за партньорство между ЕС и Йордания като основен документ за консолидиране на партньорството следва да бъде удължен до приемането на нови актуализирани приоритети за партньорство.
                  
               
                     (7)
                  
                  
                     В член 10 от Процедурния правилник на Съвета за асоцииране е предвидена възможността в периода между две заседания той да приема решения с писмена процедура, ако двете страни се споразумеят за това,
                  
               ПРИЕ НАСТОЯЩОТО РЕШЕНИЕ:
         
            Член 1
            Съветът за асоцииране, като действа чрез писмена процедура, реши, че срокът на валидност на Приоритетите за партньорство между ЕС и Йордания, приложени към неговото Решение № 1/2016, се удължава до приемането на нови актуализирани приоритети за партньорство от Съвета за асоцииране.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 26 ноември 2021 година.
            
               
                  Съвет за асоцииране ЕС—Йордания
               
               
                  Председател
               
               Ayman SAFADI
            
         
         
            (1)  OВ L 129, 15.5.2002 г., стр. 3.
         
            (2)  Решение № 1/2016 на Съвета за асоцииране ЕС—Йордания от 19 декември 2016 г. за постигане на съгласие по Приоритетите за партньорство между ЕС и Йордания (OВ L 355, 24.12.2016 г., стр. 31).
         
            (3)  Решение № 1/2018 на Съвета за асоцииране ЕС—Йордания от 12 декември 2018 г. за удължаване с две години на срока на валидност на Приоритетите за партньорство между ЕС и Йордания (OВ L 8, 10.1.2019 г., стр. 34).